### 21.    Vedtagelse af strategien for Det Nære Sundhedsvæsen efter høring

**Åbent**

Sagsnr.: 326-2015-70241       J.nr.: 29.30.00           Dokumentnr.:
326-2016-425590

**Sagstype**

Beslutning

**Resume og sagens baggrund**

Forslaget til strategi for Det Nære Sundhedsvæsen, der er
vedlagt i bilaget, har været i høring. Der er indkommet 9 høringssvar, som er
vedhæftet. Af høringssvarene fremgår det, at de alle overordnet set forholder
sig positivt til strategien. Der er enkelte kommentarer, der giver anledning
til mindre ændringer i strategien.

**Indstillinger**

Direktøren indstiller, at:

1. strategien
godkendes med de ændringsforslag der er fremhævet i sagsfremstillingen

2. strategien
for Det Nære Sundhedsvæsen erstatter Sundhedspolitikken

**Behandling**

Ældre- og Sundhedsudvalget.

**Sagsfremstilling**

Forslaget til strategi for Det Nære
Sundhedsvæsen har været i høring. Den har været sendt til Ældrerådet,
Handicaprådet, [adresse], almen praksis, faglige organisationer,
frivillige sociale foreninger, patientforeninger samt kommunale aktører.

Der er i alt indkommet 9 høringssvar fra Handicaprådet,
Ældrerådet, [adresse], almen praksis, DSR og FOA samt kommunale enheder. Af
høringssvarene fremgår det, at de alle overordnet set forholder sig positivt
til strategien. Der er enkelte kommentarer, der giver anledning til mindre
ændringer i strategien.

· Af
det ene høringssvar fremgår, at der kan rettes mere fokus på, at der politisk
og administrativt skabes rammer for det tværfaglige samarbejde indenfor
kommunes egne rammer, med et håb om at styrke det tværfaglige samarbejde. det
anbefales derfor, at teksten på side 4 tilrettes, så "Arbejdet med sundhed
er en tværgående opgave. Rita Thomsen skal derfor tænkes sammen med
indsatser og strategier i andre fagområder, fx miljø-, arbejdsmiljø-
beskæftigelses-, byplanlægning- og undervisningsområdet. "erstattes af
" Arbejdet med sundhed er en tværgående opgave. Sundhedsindsatsen skal
derfor tænkes sammen med indsatser og strategier i andre fagområder, fx miljø-,
arbejdsmiljø- beskæftigelses-, byplanlægning- og undervisningsområdet.  Det er
vigtigt, at der både politisk og administrativt arbejdes for, at skabe rammer
for det tværfaglige samarbejde indenfor kommunes egne rammer"

· Det
påpeges, at der på dele af sundhedsområdet er en udfordring i forhold til at
måle effekter af indsatserne, særligt i forhold til bløde parametre idet disse
ofte er svære at definerer. Dette adresseres i det sidste afsnit i strategien,
og giver derfor ikke anledning til ændring af strategien, men er en vigtigt pointe
at viderebringe i arbejdet med strategien og handleplanerne.

· Af baggrundsnotatet fremgår "Hver læge har i gennemsnit 1635
borgere (regionsgennemsnittet er 1659) (oplysninger fra Primær Sundhed, Region
[adresse])". Af det ene høringssvar fremgår, at der, efter udkastet er blevet
udarbejdet, er offentliggjort nye tal. Der er taget kontakt til lægeforeningen,
som oplyser at det er Primær Sundhed, Region Sjælland der har adgang til disse
oplysninger. Der er derfor indhentet opdaterede tal fra Primær Sundhed, og det
anbefales at sætningen rettes til "Hver læge har i gennemsnit 1621 borgere
(regionsgennemsnittet er 1652) (oplysninger fra Primær Sundhed, Region
[adresse])".

Endvidere er der kommet en række
anbefalinger og kommentarer til de enkelte indsatsområder herunder vigtigheden
af kompetenceløft og forslag til konkrete indsatser. Disse inputs vil blive
taget med i det videre arbejde med konkrete handleplaner.

**Økonomiske konsekvenser**

Ingen

**Ældre- og Sundhedsudvalgets
møde den 5. december 2016:**

Anbefales.

**Administrativ bemærkning den 9. december 2016:**

Sagen sendes til videre behandling i Økonomiudvalget og
Kommunalbestyrelsen.

**Økonomiudvalgets møde den 14.
december 2016:**

Anbefales.

**Bilag**

|  |  |
| --- | --- |
| Høringssvar vedrørende Strategi for Det Nære Sundhedsvæsen i Kalundborg Kommune | 326-2016-403715 |
| Høringssvar DNS. | 326-2016-403713 |
| Høringssvar fra [adresse] vedr. Strategi for Det Nære Sundhedsvæsen i Kalundborg Kommune(3096262) | 326-2016-403681 |
| Høringssvar Ældrerådet | 326-2016-396912 |
| Indkommende høringssvar vedrørende strategien for Det Nære Sundhedsvæsen i Kalundborg | 326-2016-403717 |
| Høringsvar Det Nære Sundhedsvæsen - IP Nord | 326-2016-407279 |
| Høringssvar vedrørende Strategien for det Nære Sundhedsvæsen - Fagcenter Børn, Læring og Uddannelse | 326-2016-407386 |
| Strategi for Det Nære Sundhedsvæsen i Kalundborg Kommune | 326-2016-412806 |
| Bilag A Baggrundsnotat til strategien for Det Nære Sundhedsvæsen i Kalundborg Kommune | 326-2016-412805 |